“Старонка лепшая ў штодзённіку жыцця!” — так назваў паэт Максім Багдановіч два летнія месяцы 1911 года, праведзеныя ім у беларускай вёсцы Ракуцёўшчына пасля працяглай разлукі з радзімай. Цяпер там штогод праходзіць свята песні і паэзіі “Ракуцёўскае лета”, якое збірае прыхільнікаў творчасці самага маладога класіка беларускай літаратуры. Сёлета ў фэсце ўпершыню ўдзельнічала дэлегацыя Даўгаўпілскага Цэнтра беларускай культуры.